
COLEGIUL NAŢIONAL “MIHAIL KOGALNICEANU” 
Galaţi, Str. Brăilei 161B, tel. 0236 430704; fax. 0236 467468
e-mail: cnmkgalati@yahoo.ro
cod fiscal 3126926
Operator de date cu caracter personal nr. 36047/2015




Aprobat în Consiliul de Administraţie 
                                                                                                    din data de ................................
                                                                                                     Director: Prof. Geru Doina


Regulamentul de funcţionare a
Comisiei de Evaluare şi Asigurare a Calităţii

Capitolul I
Dispoziţii generale
Art. 1. 
         Comisia pentru Evaluarea şi Asigurarea Calităţii la COLEGIUL  NAŢIONAL  “MIHAIL  KOGALNICEANU”, Galaţi, judeţul Galaţi, denumită în continuare CEAC, este înfiinţată în temeiul Ordonanţei de urgenţă a Guvernului nr. 75/12.07.2005 privind asigurarea calităţii educaţiei, aprobată cu completări şi modificări prin Legea nr.87/13.04.2006, cu modificările ulterioare, Hotărârea Guvernului nr. 1258/18.10.2005 privind Regulamentul de organizare şi funcţíonare al Agenţiei Române de Asigurare a Calităţii în Învăţământul Preuniversitar, Hotărârea Guvernului nr. 21/18.01.2007 pentru aprobarea Standardelor de autorizare de funcţionare provizorie a unităţilor de învăţământ preuniversitar, precum şi a Standardelor de acreditare şi de evaluare periodică a unităţilor de învăţământ preuniversitar, Hotărârea Guvernului nr. 22/25.01.2007 pentru aprobarea Metodologiei de evaluare instituţională în vederea autorizării, acreditării şi evaluării periodice a organizaţiilor furnizoare de educaţie, Hotărârea Guvernului nr. 320/28.03.2007 privind aprobarea tarifelor de autorizare, acreditare şi evaluare periodică a unităţilor de învăţământ preuniversitar, Hotărârea Guvernului nr. 1534/2008 privind aprobarea Standardelor de referinţă şi a indicatorilor de performanţă pentru evaluarea şi asigurarea calităţii în învăţământul preuniversitar şi Legea nr. 1/2011. 
Art. 2. 
         (1) Obiectivele CEAC din această instituţie de învăţământ preuniversitar  sunt:
a) îmbunătăţirea calităţii întregii activităţi din şcoală, pe baza standardelor de evaluare       periodică;
b) asigurarea informării şi evaluarea satisfacţiei grupurilor semnificative de interes (elevi, părinţi, corp profesoral, comunitate locală);
c) revizuirea şi optimizarea politicilor şi strategiilor educaţionale de la nivelul unităţii şcolare.
	   (2) CEAC se află în organigrama unităţii de învăţământ în relaţie de coordonare  faţă de conducerea şcolii şi nu de subordonare.
Capitolul II
Constituirea CEAC

Art.3. 
         (1) În cadrul Consiliului de Administraţie al şcolii se hotărăşte, în baza prevederilor art. 11, alin (1) din O.U.G. nr.75/12.07.2005 privind asigurarea calităţii educaţiei, aprobată cu completări şi modificări prin LEGEA nr. 87/2006, cu modificările ulterioare), înfiinţarea comisiei.
         (2) Consiliul de administraţie al unităţii de învăţământ elaborează şi adoptă prezentul Regulamentul de funcţionare a CEAC.
         (3) Consiliul de Administraţie face apel către toate cadrele didactice din şcoală şi afişează condiţiile pe care trebuie să le îndeplinească (competenţe profesionale, intelectuale, organizaţionale, morale).
         (4) Consiliul de Administraţie stabileşte perioada de  alegere  a membrilor comisiei din rândul cadrelor didactice, comunică  criteriile stabilite prin Regulament, se preocupă de realizarea cadrului formal de alegere a acestora prin vot secret (în consiliul profesoral), analizează propunerile şi autopropunerile din partea cadrelor didactice.
         Calitățile pe care trebuie să le demonstreze un membru CEAC, reprezentant al corpului profesoral, sunt următoarele:
a) bine pregătit profesional, cu gradul didactic I sau II, studii superioare;
b) cu bună reputaţie în şcoală şi comunitate;
c) deschis schimbărilor, flexibil, receptiv la nou;
d) adept al principiilor calităţii, al muncii de calitate;
e) preocupat pentru asigurarea unor noi resurse educaţionale;
f) bun organizator;
g) fire neconflictuală;
h) ţinută morală impecabilă.
         (5) Consiliul de administraţie solicită  partenerilor implicaţi desemnarea membrilor acestora, în termenul stabilit: comitetul de părinţi/asociaţia părinţilor din şcoală, consiliul local, sindicat.
         (6) Directorul unităţii şcolare emite Decizia de înfiinţare a CEAC din  şcoală în baza hotărârii Consiliului de administraţie.
         (7) În cazul încetării activităţii unui membru, completarea CEAC are loc urmând aceleaşi proceduri de selecţie. 
         (8)  În cazul schimbării prevederilor legislaţiei în vigoare, prezenta comisie este obligată să se dizolve sau să-şi modifice componenţa sau să se adapteze noilor cerinţe.
Art.4. 
         (1) CEAC este formată din 7 membri. Conducerea e asigurată de o persoană desemnată de directorul unităţii care trebuie să facă dovada unei pregătiri în domeniul calităţii.
         (2)	Componenţa  CEAC este:
a) coordonatorul comisiei;
b) 2 reprezentanţi ai corpului profesoral;
c) reprezentantul sindicatului/sindicatelor;
d) reprezentantul elevilor;
e) reprezentantul asociaţiei părinţilor;
f) reprezentantul consiliului local.
         (3) Membrii CEAC nu pot îndeplini funcţii de conducere în instituţia respectivă. 
         (4) Durata mandatului unui membru este de patru ani, cu validarea anuală, la fiecare început de an şcolar. Componenţa comisiei poate fi modificată în cazul în care unul dintre membri nu mai îndeplineşte condiţiile necesare.
         (5) Comisia se întruneşte o dată la două luni, conform unui grafic, respectiv în şedinţă extraordinară, ori de câte ori este cazul, la cererea coordonatorului CEAC sau a două treimi din numărul membrilor săi. Şedinţele ordinare ale CEAC sunt statutar constituite în cazul întrunirii a cel puţin două treimi din totalul membrilor. 

Capitolul III
Rolurile şi responsabilităţile  membrilor CEAC
Art. 5. 
         (1)  Rolurile membrilor CEAC:
a) realizează evaluarea internă a şcolii, pe baza standardelor de funcţionare şi a celor de calitate;
b) propun o strategie de îmbunătăţire a calităţii în unitatea de învăţământ;
c) implementează sistemul de management al calităţii.
Art. 6. 
         (1) Atribuţiile Comisiei pentru evaluarea şi asigurarea calităţii sunt:
a) elaborează şi coordonează aplicarea procedurilor şi activităţilor de evaluare şi asigurare a calităţii,
aprobate de conducerea organizaţiei furnizoare de educaţie, conform domeniilor şi criteriilor;
b) elaborează, anual, un raport de evaluare internă privind calitatea educaţiei în organizaţia respectivă.
Raportul este adus la cunoştinţa tuturor beneficiarilor prin afişare sau publicare şi este pus la dispoziţia evaluatorului extern;
c) elaborează propuneri de îmbunătăţire a calităţii educaţiei;
d) cooperează cu agenţia română specializată pentru asigurarea calităţii, cu alte agenţii şi      
organisme abilitate sau instituţii similare din ţară sau străinătate, potrivit legii.
         (2) În funcţie de activităţile derulate, în cadrul CEAC se pot constitui şi alte echipe de lucru speciale.
Art.7. 
         (1)   Coordonatorul CEAC are următoarele atribuţii principale:
a) organizează şi pregăteşte şedinţele CEAC;
b) reprezintă comisia în raporturile cu conducerea unităţii de învăţământ, ISJ Galaţi, MECTS,
ARACIP, cu celelalte autorităţi publice, cu persoane fizice sau juridice din ţară şi străinătate, cu orice instituţie sau organism interesat de domeniul de activitate al comisiei, cu respectarea prevederilor legale în acest sens;
c) realizează informări către conducerea unităţii şcolare, ISJ Galaţi, MECTS, ARACIP, privind
monitorizarea, consilierea şi îndrumarea la nivelul şcolii, pe baza standardelor, standardelor de 
referinţă, precum şi a standardelor proprii specifice şi propun măsuri ameliorative;
d) elaborează sinteze anuale ale rapoartelor de autoevaluare a unităţii de învăţământ şi ale activităţii
desfăşurate prin inspecţie şcolară şi de evaluare instituţională de către ISJ Galaţi, pe care le 
înaintează conducerii unităţii, Consiliului de administraţie, Consiliului profesoral, ISJ Galaţi, 
direcţiilor de specialitate din cadrul MECTS, cât şi ARACIP;
e) aprobă evaluarea anuală a performanţelor profesionale ale personalului din cadrul comisiei.
(2) Secretarul comisiei, care va fi ales din cele 3 cadre didactice,  are  următoarele atribuţii:
a) întocmeşte procesele verbale ale şedinţelor, 
b) elaborează procedurile şi instrumentele de evaluare necesare desfăşurării activităţii de evaluare a  
comisiei;
c) elaborează şi aplică procedurile din cadrul planurilor de acţiune şi programelor de îmbunătăţire 
ale şcolii;
d) implementează sistemul de asigurare a calităţii;
e) participă la întocmirea raportului anual de autoevaluare şi elaborarea planurilor de acţiune şi de 
îmbunătăţire a calităţii procesului de învăţământ;
f) participă la şedinţele comisiei, o dată la două luni, conform graficului, respectiv la şedinţele 
extraordinare, ori de câte ori este cazul;
g) evaluează modul de aplicare a standardelor de evaluare, a indicatorilor şi a descriptorilor de 
performanţă;
h) aplică şi respectă legislaţia în vigoare în domeniul evaluării şi asigurării calităţii  în unitatea 
şcolară;
i) participă la elaborarea graficelor anuale de efectuare a monitorizărilor şi a evaluării în unitatea 
de învăţământ;
j) efectuează observaţii ale lecţiilor şi elaborează rapoarte de monitorizare a calităţii;
k) participă la colectarea dovezilor necesare demonstrării îndeplinirii descriptorilor de performanţă 
pentru principiile calităţii şi la întocmirea portofoliului de evaluare a unităţii şcolare.
         (3) Ceilalţi doi membri ai corpului profesoral din CEAC au următoarele atribuţii:
a) elaborează procedurile şi instrumentele de evaluare necesare desfăşurării activităţii de evaluare a  
comisiei;
b) elaborează şi aplică procedurile din cadrul planurilor de acţiune şi programelor de                
îmbunătăţire ale şcolii;
c) implementează sistemul de asigurare a calităţii;
d) participă la întocmirea raportului anual de autoevaluare şi elaborarea planurilor de acţiune  şi de 
îmbunătăţire a calităţii procesului de învăţământ;
e) participă la şedinţele comisiei, o dată la două luni, conform graficului, respectiv la şedinţele 
extraordinare, ori de câte ori este cazul;
f) evaluează modul de aplicare a standardelor de evaluare, a indicatorilor şi a descriptorilor de 
performanţă;
g) aplică şi respectă legislaţia în vigoare în domeniul evaluării şi asigurării calităţii în unitatea 
şcolară;
h) participă la elaborarea graficelor anuale de efectuare a monitorizărilor şi a evaluării în unitatea 
de învăţământ;
i) efectuează observaţii ale lecţiilor şi elaborează rapoarte de monitorizare a calităţii;
j) participă la colectarea dovezilor necesare demonstrării îndeplinirii descriptorilor de                   
performanţă pentru principiile calităţii şi la întocmirea portofoliului de evaluare a unităţii şcolare.
         (4)  Reprezentantul sindicatului/sindicatelor asigură respectarea prevederilor Legii nr. 1/2011 şi are următoarele atribuţii:
a) menţine legătura între CEAC şi membrii de sindicat;
b) participă la întocmirea raportului anual de autoevaluare şi elaborarea planurilor de acţiune şi de 
îmbunătăţire a calităţii procesului de învăţământ;
c) implementează sistemul de asigurare a calităţii;
d) participă la şedinţele comisiei, o dată la două luni conform graficului, respectiv la şedinţele 
extraordinare, ori de câte ori este cazul;
e) evaluează modul de aplicare a standardelor de evaluare, a indicatorilor şi a descriptorilor de 
performanţă;
f) aplică şi respectă legislaţia în vigoare in domeniul evaluării şi asigurării calităţii în unitatea 
şcolară;
g) participă la elaborarea graficelor anuale de efectuare a monitorizărilor şi a evaluării în unitatea  
de învăţământ;
h) efectuează observaţii ale lecţiilor şi elaborează rapoarte de monitorizare a calităţii;
i) participă la colectarea dovezilor necesare demonstrării îndeplinirii descriptori de performanţă 
pentru principiile calităţii şi la întocmirea portofoliului de evaluare a unităţii şcolare.

(5) Reprezentantul elevilor are următoarele atribuţii:
a) menţine legătura între CEAC şi elevi;
b) participă la organizarea şi desfăşurarea activităţilor extraşcolare şi de promovare a imaginii 
şcolii.
(6) Reprezentantul părinţilor are următoarele atribuţii:
a) asigură buna funcţionare a relaţiilor şcoală - familie;
b) aplică chestionare părinţilor în vederea identificării nevoilor şi aşteptărilor acestora;
c) participă la autoevaluarea periodică;
d) atrage donaţii şi sponsorizări în vederea îmbunătăţirii calităţii procesului instructiv -  educativ;
e) participă la organizarea şi desfăşurarea activităţilor extraşcolare şi de promovare a imaginii 
şcolii.
(7)   Reprezentantul Consiliului Local are următoarele atribuţii:
a) stabileşte legătura dintre şcoală – Consiliu Local Galaţi;
b) participă la luarea deciziilor în vederea întocmirii ofertei educaţionale şi a CDŞ - urilor;
c) participă la autoevaluarea periodică;
d) sprijină cooperarea dintre serviciul contabilitate al şcolii şi cel al Consiliului Local în privinţa 
necesarului de fonduri băneşti.

Capitolul IV
Drepturile şi obligaţiile membrilor, recompense şi sancţiuni
Art. 8   
         (1)  Membrii CEAC au următoarele drepturi:
a) să efectueze asistenţe la ore;
b) să consulte documentele şcolii necesare pentru întocmirea rapoartelor de evaluare;
c)  să-şi desfăşoare activitatea în spaţiu special amenajat, dotat cu birotica necesară şi acces la 
Internet;
d) să participe la şedinţe, conform graficului. Se va stabili o anumită zi din săptămână, asigurându-
se o flexibilizare a orarului în acea zi pentru membrii corpului profesoral astfel încât aceştia să poată participa.
(2)  Membrii CEAC au următoarele obligaţii:
a) în conformitate cu prevederile legale, analizează şi aprobă proiectul de strategie                        
instituţională;
b) evaluează modul de aplicare a standardelor, standardelor de referinţă, indicatorilor de         
performanţă, pentru evaluarea şi asigurarea calităţii în învăţământul preuniversitar, precum şi standardele de acreditare, specifice fiecărei etape a procesului de acreditare în conformitate cu notele de probleme transmise de evaluatorii externi;
c) aplică şi respectă metodologia de evaluare instituţională şi de acreditare a organizaţiilor furnizoare de educaţie;
d) informează periodic Consiliul de Administraţie asupra rezultatelor procesului de evaluare in scopul îmbunătăţirii lor;
e) întocmesc şi publică rapoartele de autorizare, de acreditare, respectiv de evaluare internă a calităţii;
f) aplică manualele de evaluare internă a calităţii;
g) îşi îndrumă activitatea bazându-se pe ghidurile de bune practici publicate pe situl ARACIP;
h) aduc la îndeplinire propunerile venite din partea ISJ Galaţi, MECTS sau/şi ARACIP  măsurile de asigurare şi îmbunătăţire a calităţii în învăţământul preuniversitar.
         (3)  Activitatea membrilor comisiei pentru evaluarea şi asigurarea calităţii poate fi remunerată, cu respectarea legislaţiei în vigoare, având prioritate la fondul de premiere la nivel de şcoală sau prin acordarea a 10 (zece) zile libere pe an în compensaţie la concediul de odihnă.
         (4)  Încetarea calităţii de membru în CEAC se poate realiza în următoarele condiţii:
a)  la cerere;
b) în cazul dobândirii unei funcţii de conducere, a numirii în Consiliul de Administraţie sau a încetării contractului individual de muncă;
c)  în urma retragerii votului de încredere acordat de către Consiliul profesoral;
d)  în cazul neîndeplinirii sarcinilor asumate;
e) prin absenţa nejustificată de la două şedinţe consecutiv sau de la trei şedinţe într-un an               
         calendaristic;
f) dacă se află în imposibilitatea de a-şi îndeplini atribuţiile, din diverse motive, pe o perioadă mai 
mare de 90 de zile;
g) la săvârşirea oricăror fapte de natură să atragă răspunderea disciplinară sau penală, cu  
         repercursiuni asupra prestigiului unităţii de învăţământ, ISJ Galaţi, MECTS şi/sau ARACIP, după caz.

Capitolul V
Documentele elaborate de CEAC şi modul de comunicare cu organismele de conducere

Art.9.   
         (1) CEAC trebuie să fie la curent cu noutăţile în domeniu, transmise în sistem de MEN,  de ARACIP şi de ISJ Galaţi.
         (2) CEAC trebuie să deţină toate materialele informative despre sistemul de management al calităţii transmise în sistem, fiind obligată să prelucreze informaţia primită şi să o disemineze în şcoală, către Consiliul de administraţie, către celelalte cadre didactice, către părinţi, către elevi, etc.
         (3) CEAC elaborează documente cum ar fi: proceduri pentru asigurarea calităţii, graficul anual de efectuare a monitorizărilor şi a evaluării, propuneri de îmbunătăţire a calităţii educaţiei, rapoarte de evaluare internă, chestionare, ghiduri de observaţie, rapoarte scrise, diferite fişe de apreciere şi alte documente de lucru sau de certificare a activităţii de calitate.

	
Capitolul VI
Dispoziţii finale

Art. 10.   
         (1)  Prezentul Regulament de funcţionare al CEAC intră în vigoare din momentul adoptării acestuia în cadrul Consiliului de Administraţie. Din momentul aprobării prezentului Regulament, se abrogă vechiul Regulament CEAC, aplicarea prezentului devenind obligatorie.
         (2)  Coordonatorul CEAC are obligaţia de a aduce la cunoştinţa tuturor părţilor interesate prevederile prezentului regulament şi obligativitatea respectării acestuia.

	Coordonator CEAC,
prof. Ganea Mariana

